wannaphong/clean_thaiwikipedia huggingface dataset:
# ไซมอน รัสเซลล์ บีล
เซอร์ ไซมอน รัสเซลล์ บีล  (, เกิด 12 มกราคม ค.ศ. 1961) เป็นนักแสดงชาวอังกฤษ เขามีชื่อเสียงจากการแสดงภาพยนตร์ ละครโทรทัศน์ และละครเวที และทำงานทางวิทยุ หนังสือเสียง และเป็นผู้บรรยาย สำหรับคุณประโยชน์ด้านการแสดงละครทำให้เขาได้รับการแต่งตั้งเป็นอัศวินโดยสมเด็จพระราชินีนาถเอลิซาเบธที่ 2 ที่พระราชวังบักกิงแฮม ในปี ค.ศ. 2019

เขาใช้เวลาส่วนใหญ่ในอาชีพการแสดงละครในผลงานของทั้ง บริษัทรอยัลเชคสเปียร์ และ โรงละครแห่งชาติ เขาได้รับการเสนอชื่อชิงรางวัลลอเรนซ์ โอลิเวียร์]] ถึง 10 รางวัล ได้รับ 3 รางวัลจากการแสดงในเรื่อง วอลโปน (1996), แคนไดด์ (2000) และ อังเคิลแวนยา (2003) สำหรับผลงานของเขาในละครเวทีบรอดเวย์ เขาได้รับการเสนอชื่อเข้าชิงโทนี่อวอร์ดสาขานักแสดงนำชายยอดเยี่ยมในบทละคร สำหรับการแสดงเป็นจอร์จในบทละครของทอม สต็อปพาร์ด เรื่อง จัมเปอร์ส ในปี ค.ศ. 2004 สำหรับบทบาทของเขาในฐานะ เฮนรี่ เลห์แมน ในเรื่อง เดอะเลห์แมนไตรภาค เขาได้รับรางวัลโทนี่อวอร์ดสาขานักแสดงนำชายยอดเยี่ยมในบทละคร และได้รับการเสนอชื่อเข้าชิงรางวัลโอลิเวียร์ บีลได้รับการยกย่องโดย ดิอินดีเพนเดนท์ ว่าเป็น "นักแสดงละครเวทีที่ยิ่งใหญ่ที่สุดในยุคของเขา"

บีลเปิดตัวการแสดงภาพยนตร์ของเขาในภาพยนตร์ย้อนยุคของแซลลี่ พอตเตอร์เรื่อง ออร์ลันโด (1992) เขายังคงแสดงในภาพยนตร์เช่น เพอร์ซูเอชัน (1995), แฮมเลต (1996), มายวีควิธมาริลีน (2011), เดอะดีพบลูซี (2011), อินทูเดอะวู้ดส (2014) และ พระนางแมรี่แห่งสก็อตส์ (2018) ในปี ค.ศ. 2017 เขาได้แสดงในดาร์กคอมเมดี้ของ อาร์มันโด อิอันนุชชี เรื่อง เดอะเดธออฟสตาลิน ที่แสดงเป็น ลาฟเรนตี เบเรีย ซึ่งเขาได้รับรางวัล ภาพยนตร์อิสระบริติช สาขานักแสดงสมทบชายยอดเยี่ยม เขายังเคยปรากฏตัวในรายการโทรทัศน์ เดอะยังวิสิเตอร์ส (2003), ดันเคิร์ก (2004) และแสดงเป็น ฟัลสตาฟ ในภาพยนตร์ที่สร้างขึ้นสำหรับโทรทัศน์ของบีบีซีเรื่อง เฮนรี่ที่ 4, พาร์ท 1 และ พาร์ท 2 (2012) เขาเป็นส่วนหนึ่งของนักแสดงหลักของในเรื่อง เพนนี เดรดฟูล ของโชวืไทม์
# สถาบันเซรุ่มแห่งอินเดีย
สถาบันเซรุ่มแห่งอินเดีย (SII) เป็นบริษัทเทคโนโลยีชีวภาพ และ เภสัชศาสตร์ชีวภาพ สัญชาติอินเดีย สำนักงานใหญ่อยูที่ในเมืองปูเณ และเป็นผู้ผลิตวัคซีนที่ใหญ่ที่สุดในโลก บริษัทก่อตั้งขึ้นโดยสายรัส ปูนาวาลา ในปี 1966 และปัจจุบันเป็นบริษัทลูกในเครือสายรัส ปูนาวาลา (Cyrus Poonawalla Group)

ภาพรวม
สถาบันเซรุ่มแห่งอินเดียก่อตั้งขึ้นในปี 1966 ในเมืองปูเณ ประเทศอินเดีย โดยตั้งขึ้นเพื่อผลิตผลิตภัณฑ์ชีวภาพภูมิคุ้มกัน (immunobiologicals) ซึ่งก่อนหน้าจะต้องนำเข้ามายังอินเดียด้วยมูลค่ามหาศาล ในบรรดาผลิตภัณฑ์แรก ๆ ของบริษัท ที่ได้ผลิตในจำนวนมาก คือ เตตานัสแอนติท็อกซิน, แอนติเวนอมงู, วัคซีนไอกรน บาดทะยัก คอตีบ และ วัคซีนหัด คางทูม หัดเยอรมัน ปัจจุบันบริษัทผลิตวัคซีนทั้งวัคซีนต่อแบคทีเรีย, ไวรัส, วัคซีนรวม, วัคซีนไข้หวัดใหญ่, วัคซีนเมนิงโงค็อกคอล, แอนติเซอรา, น้ำเลือด และฮอร์โมนสังเคราะห์ ข้อมูลในปี 2014 ระบุว่าวัคซีนของบริษัทได้ถูกนำไปใช้ในโครงการสร้างภูมิคุ้มกันของทั้ง องค์การอนามัยโลก (WHO), UNICEF และ องค์การอนามัยแพนอเมริกัน (PAHO) ปัจจุบันบริษัทบริหารงานโดยเครือปูนาวาลา และใีกิจการในการวิจัย พัฒนา และผลิตผลิตภัณฑ์ต่าง ๆ ที่เกี่ยวข้อง

ข้อมูลในปี 2020 ระบุว่าบริษัทเป็นผู้ผลิตวัคซีนรายใหญ่ที่สุดของโลกตามจำนวนโดสที่ผลิต โดยผลิตวัคซีนกว่า 1.5 พันล้านโดสต่อปี ผลิตภัณฑ์สำคัญของบริษัท เช่น วัคซีน Tubervac (BCG), Poliovac สำหรับ โปลิโอ และวัคซีนอื่น ๆ ตามโปรแกรมการฉีดวัคซีนในเด็ก

วัคซีนโควิด-19
thumb|กระปุกวัคซีนโควิด-19 ของ Oxford-AstraZeneca ที่ผลิตโดย SII ภายใต้ชื่อ "Covishield"
บริษัทได้ร่วมมือกับบริษัทยาข้ามชาติ AstraZeneca ซึ่งกำลังพัฒนาวัคซีน AZD1222 (Covishield) ร่วมกับมหาวิทยาลัยออกซเฟิด มีรายงานว่าบริษัท SII จะสามารถผลิตวัคซีน 100 ล้านโดสให้กับอินเดีย และประเทศรายได้ปานกลางถึงต่ำประเทศอื่น ๆ This target was later increased to 1 billion doses by the end of 2021. โดยคาดการณ์ราคาจำหน่ายอยู่ที่ ₹225 (ราว 3 ดอลล่าร์, ราว 100 บาท) ต่อโดส
# ลูมินัส
ลูมินัส  เป็นกลุ่มไอดอลของประเทศเกาหลีใต้ที่เซ็นสัญญากับเอสอีกรุปเอนเตอร์เทนเมนต์ (เดิมชื่อ บารันซน ดับบลิวไอพี) ประกอบด้วยสมาชิก ย็องบิน, ซูอิล, สตีเวน และ อูบิน ทั้งสี่คนได้ปล่อยมินิอัลบั้มก่อนเดบิวต์ชื่อ วิชั่น ในเดือนสิงหาคม ค.ศ. 2021 ก่อนที่จะเปิดตัวมินิอัลบั้มแรกชื่อ ยูธ ในเดือนถัดไป วงได้ออกมินิอัลบั้มชุดที่สองชื่อ "บีทวีนไลท์แอนด์ดาร์กเนส (Self n Ego)" และอัลบั้มเต็มชุดแรกชื่อ "ลูมินัสอินวันเดอร์แลนด์" ในปี ค.ศ. 2022

 สมาชิก 
รายชื่อสมาชิกและบทบาท
 ย็องบิน – หัวหน้าวง, ร้องนำ, เต้น
 ซุอิล – ร้องประสาน, แรพ, เต้น
 สตีเวน – ร้องประสาน, แรพ
 อูบิน – ร้องหลัก

 ผลงานเพลง 
 อัลบั้ม 
 สตูดิโออัลบั้ม 
ชื่อรายละเอียดอันดับสูงสุดบนชาร์ทยอดขายKORPeak positions on the Circle Album Chart:
 Luminous in Wonderland: 
 Between Light and Darkness (Self n Ego): Luminous in Wonderland วางจำหน่าย: 17 สิงหาคม ค.ศ. 2022
 สังกัด: เอสอีกรุ้ป, ดานัล
 รูปแบบ: ซีดี, ดิจิทัลดาวน์โหลด 75 KOR: 1,354
# บีจิวเวลด์ (เพลง)
"บีจิวเวลด์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สิบของเธอ มิดไนส์ (2565) วางจำหน่ายเมื่อวันที่ 21 ตุลาคม พ.ศ. 2565 ผ่านทางรีพับลิกเรเคิดส์ เป็นเพลงลำดับที่ 9 ในอัลบั้ม "บีจิวเวลด์" เป็นเพลงแนวดิสโกและซินท์ป็อป เนื้อเพลงเกี่ยวกับการเห็นคุณค่าในตัวเอง เขียนและโปรดิวโดยเทย์เลอร์ สวิฟต์ และแจ็ก แอนโตนอฟฟ์ เพลงดังกล่าวได้รับการปล่อยตัวเป็นซิงเกิลโปรโมตเมื่อวันที่ 25 ตุลาคม โดยมีมิวสิกวิดีโอที่เขียนและกำกับโดยสวิฟต์ ซึ่งดัดแปลงจากเรื่องซินเดอเรลล่า นำแสดงโดยสวิฟต์, แอนโตนอฟฟ์, ลอรา เดิร์น, ไฮม์, ดิตา วอน ทีส และแพต แมคแกรธ มิวสิกวิดีโอยังซ่อนอีสเตอร์เอ้ก ที่บ่งบอกถึงโปรเจ็กต่อไปของเธอ เพลงสามารถขึ้นอันดับที่ 6 ชองชาร์ตบิลบอร์ดฮอต 100 ในสหรัฐอเมริกา

 เนื้อร้องและทำนอง 
"บีจิวเวลด์" เป็นเพลงแนวดิสโกและซินท์ป็อป มีเนื้อหาเกี่ยวกับการเห็นคุณค่าในตัวเอง ในเนื้อเพลงเธอเตือนเรื่องความรักของผู้ชาย อย่าไปทุ่มจนสุดตัว ก่อนที่จะสายเกินไป 

 ชาร์ต 
+ การแสดงแผนภูมิสำหรับ "บีจิวเวลด์" ชาร์ต (2022) ตำแหน่งสูงสุด Australia (ARIA) 8 Croatia (Billboard) 21 Greece (IFPI)16 Iceland (Plötutíðindi) 29 Lithuania (AGATA) 38 Malaysia (Billboard) 15 Netherlands (Single Tip) 1 Philippines (Billboard) 8 Singapore (RIAS) 8 Slovakia (Singles Digitál Top 100) 43 South Africa (Billboard) 19 Sweden (Sverigetopplistan) 44 UK Singles Sales (OCC) 61 Vietnam (Vietnam Hot 100) 19

 ประวัติการวางจำหน่าย 
+วันที่เผยแพร่และรูปแบบสำหรับ "บีจิวเวลด์" ประเทศ วันที่ รูปแบบ เวอร์ชัน ค่าย อ่างอิงสหรัฐอเมริกา 25 ตุลาคม 2022ดาวน์โหลดแบบดิจิทัล Original รีพับลิก  27 ตุลาคม 2022 ดนตรี
# ฮาการุ ฮาชิโมโตะ
ฮาการุ ฮาชิโมโตะ (, 5 พฤษภาคม 1881 – 9 มกราคม 1934) เป็นแพทย์และนักวิทยาศาสตร์การแพทย์ชาวญี่ปุ่นในยุคเมจิและไทโช เขาเป็นที่รู้จักดีที่สุดจากการตีพิมพ์บทบรรยายแรกของโรคที่ปัจจุบันรู้จักในชื่อต่อมไทรอยด์อักเสบฮาชิโมโตะ

ประวัติ
ฮาชิโมโตะเกิดเมื่อ 5 พฤษภาคม 1881 ในหมู่บ้านนิชิตสึเงะ อำเภออาไฮ จังหวัดมิเอะ (ปัจจุบันคือนครอิงะ จังหวัดมิเอะ) เป็นบุตรคนที่สามของเค็นโนซูเกะ ฮาชิโมโตะ ซึ่งก็เป็นแพทย์เช่นกัน ตระกูลของฮาชิโมโตะเป็นแพทย์ประจำขุนนางอำเภอเป็นเวลาหลายศตวรรษมาแล้ว ปู่/ตาของฮาชิโมโตะ เป็นแพทย์ที่ดังที่สุดของจังหวัดมิเอะในเวลานั้น และได้รับการศึกษาแพทย์แบบแผนดัตช์

ฮาขิโมโตะเข้าเรียนประถมศึกษาในปี 1886 และในปี 1903 เขาได้เข้าศึกษาต่อที่วิทยาลัยแพทยศาสตร์ฟูกูโอกะ ซึ่งเป็นวิทยาลัยเปิดใหม่ของมหาวิทยาลัยคีวชูในเวลานั้น เขาเป็นหนึ่งในนักเรียนแพทย์รุ่นแรก และจบการศึกษาในปี 1907 จากนั้นเขาได้เข้าปฏิบัติงานที่กรมศัลยกรรมที่หนึ่ง (First Surgical Bureau) และเป็นนักเรียนแพทย์ภายใต้การดูแลของ  ผู้เป็นศัลยแพทย์ระบบประสาทคนแรกของญี่ปุ่น ขณะทำงานวิจัยสำหรับวิทยานิพนธ์แพทยศาสตรบัณฑิต เขาได้ตรวจสอบตัวอย่างทางฮิสโตโลจีจากต่อมธัยรอยด์ที่ที่ตัดออกมาโดยวิธีทางศัลยกรรม และบรรยายการค้นพบนี้ว่า 'struma lymphomatosa' เขาได้ตีพิมพ์การค้นพบนี้ในวารสารภาษาเยอรมัน Archiv für Klinische Chirurgie (ในเวลานั้น ภาษาเยอรมันถือเป็น "lingua franca" ของโลกวิชาการ) ฮาชิโมโตะยังได้ตีพิมพ์งานค้นคว้าอีกสองชิ้นเกี่ยวกับโรคไฟลามทุ่ง และการบาดเจ็บจากการถูกแทงเข้าที่ทรวงอก
thumb|คุณหมอฮาชิโมโตะ ภาพถ่ายเมื่อปี 1912
ในปี 1912 ฮาชิโมโตะได้เดินทางไปมหาวิทยาลัยเกิททิงเงินในประเทศเยอรมนีเพื่อศึกษาต่อเฉพาะทางด้านพยาธิวิทยา ภายใต้การดูแลของเอดวร์ท เคาฟ์มัน เขามุ่งเน้นการศึกษาไปที่การติดเชื้อวัณโรคของทางเดินปัสสาวะเป็นพิเศษ ในปี 1915 ฮาชิโมโตะเดินทางกลับญี่ปุ่นผ่านทางอังกฤษ เนื่องจากสงครามโลกครั้งที่หนึ่งปะทุขึ้น และในปี 1916 เขาได้เดินทางกลับบ้านเกิดที่อิงะ และประกอบอาชีพเป็นแพทย์ประจำท้องถิ่น เปิดคลินิกศัลยกรรมของตนเอง ส่วนใหญ่แล้วผู้ป่วยจะเดินทางมารับการผ่าตัดที่คลินิก แต่ในกรณีที่ป่วยหนักมาก ฮาชิโมโตะจะเดินทางไปทำหัตถการให้ที่บ้านผู้ป่วยพร้อมกับพยาบาลวิชาชีพหนึ่งคน ฮาชิโมโตะยังเป็นที่รู้ดีกันว่ามักไม่เก็บค่ารักษา รวมถึงยังศึกษาหาความรู้ทางแพทยศาสตร์เพิ่มเติมเสมอจนดึกดื่นแม้ว่าจะจบการศึกษามานานแล้วก็ตาม

ในเดือนธันวาคม 1933 ฮาชิโมโตะป่วยด้วยไข้รากสาดน้อย และเสียชีวิตที่บ้านของตนในวันที่ 9 มกราคม 1934 สิริอายุ 52

ผลงานทางวิทยาศาสตร์
ในปี 1912 เขาได้ตีพิมพ์ผลงานชื่อ Kōjōsen rinpa-setsu shushō-teki henka ni kansuru kenkyū hōkoku หรือ Zur Kenntnis der lymphomatösen Veränderung der Schilddrüse (Struma lymphomatosa) ซึ่งแปลว่า รายงานว่าด้วยคอพอกแบบลิมโฟมาตัส ในวารสาร "Archiv für klinische Chirurgie" เบอร์ลิน, 1912:97:219-248 หลายปีถัดมา เอกสารนี้ได้รับการประเมินโดยนักวิจัยชาวอังกฤษและอเมริกัน ตามมาด้วยการได้รับการยอมรับว่าเป็นโรคค้นพบใหม่

ในหนังสือแพทยศาสตร์ของอเมริกา โรคดังกล่าวถูกนิยามว่า ต่อมไทรอยด์อักเสบฮาชิโมโตะ ตามชื่อของคุณหมอฮาชิโมโตะ
# สตีเฟน เคอร์รี
สตีเฟน เคอร์รี (, เกิด 26 พฤษภาคม ค.ศ. 1976) เป็นนักแสดงตลกและนักแสดงชาวออสเตรเลีย ซึ่งเคยเล่นละครโทรทัศน์ ซีรีส์ตลก และภาพยนตร์หลายเรื่อง

 ผลงานการแสดง 

 ภาพยนตร์ 
 ปี ค.ศ. เร่ื่อง บทบาท หมายเหตุ 1997 เดอะแคสเทิล เดล เคอร์ริแกน 2000 คัต ริค สตีเฟนส์  2000 เดอะว็อกบอย นาธาน  2002 เดอะนักเก็ต วูคกี้  2003 เทคอะเวย์ เทรฟ สแพ็คนีย์  2003 เดอะไนท์วีคอลอิตอะเดย์ พังพอน  2004 เซลฟ์เสิร์ฟ คนรับใช้ ภาพยนตร์สัน 2004 ธันเดอร์สตรัค เบน  2007 พิกละติน จอห์น ภาพยนตร์สั้น, 2007 รอบสุดท้ายโซนี่ทร็อฟเฟสต์ 2007 โร้ก ไซมอน  2011 เดอะคัพ เดเมียน โอลิเวอร์  2012 คริสมาสเคลย์ เกรแฮม2012 เซฟยัวร์เลก! เอ็ดเวิร์ด "เท็ดดี้" บราวน์2016 ฮาวด์สออฟเลิฟ จอห์น 2020 จูนอะเกน ดีวอน 2022 แฮชแบค วินซ์ ภาพยนตร์สั้น 2022 ธอร์: ด้วยรักและอัสนี ราชายาคาน
# เบร็ตต์ โกลด์สไตน์
เบร็ตต์ โกลด์สไตน์ (, เกิด 17 กรกฎาคม พ.ศ. 1980) เป็นนักแสดง นักแสดงตลก และนักเขียนชาวอังกฤษ เขามีชื่อเสียงในการเขียนบทและนำแสดงในละครตลกกีฬาของแอปเปิลทีวี+เรื่อง เท็ด ลาสโซ (2020–ปัจจุบัน) ซึ่งเขาได้รับรางวัลไพรม์ไทม์เอมี สาขานักแสดงสมทบชายยอดเยี่ยมในละครตลก สำหรับแต่ละซีซันของสองซีซั่นแรก

 ผลงานการแสดง 

 ภาพยนตร์ 
 ปี ค.ศ. ภาพยนตร์ บทบาท หมายเหตุ2005เดอะโรปผู้ชายภาพยนตร์สั้นวิชยูเวอร์เฮียร์โรเบิร์ต ดันสมอร์ วัยหนุ่มเป็นนักเขียนด้วย2009สเลฟรีเมคของ วิชยูเวอร์เฮียร์; เป็นนักเขียนด้วย ซูเปอร์บ็อบ บ็อบ ภาพยนตร์สั้น2012เดอะคอมเมเดียน พิธีกรตลก เดอะน็อต อัลเบิร์ต2013เอเวรีวันส์โกอิ้งทูดายริชาร์ด (เสียง) แทตทูด์ เดฟ ภาพยนตร์สั้น ฟอร์ไลฟ์ ไซมอน ภาพยนตร์สั้น; เป็นนักเขียนด้วย2014เดอะฮุลิแกนแฟคตอรี่มิสเตอร์ เบอร์โรวส์2015เลกาซี่นายแฮร์โรว์เกท ฮาวล์ เดวิด ซูเปอร์บ็อบ บ็อบ เป็นผู้แต่งด้วย 2016 อะเด้าไลฟ์สกิลล์ เบรนดัน บุลเลตทุเดอะฮาร์ท สตีฟ ภาพยนตร์สั้น; เป็นผู้แต่งด้วย2018สเปคเตอร์ออฟเชมเจมส์ บอนด์ภาพยนตร์สั้น; เป็นผู้แต่งและผู้อำนวยการผลิตด้วย F*ck อาดัม ภาพยนตร์สั้น ไวด์ฮันนี่พาย! แมตต์ 2022 เดอะนันมูฟวี่  ร่วมเขียนบท ธอร์: ด้วยรักและอัสนี เฮอร์คิวลิส ฉากมิด-เครดิต; รับเชิญ
# เจดีย์มอทีนซู่น
เจดีย์มอทีนซู่น  เป็นพระเจดีย์ในศาสนาพุทธ ตั้งอยู่ในอำเภองะปุดอ จังหวัดพะสิม  ภาคอิรวดี ประเทศพม่า พระเจดีย์ตั้งอยู่ริมขอบของแหลมมอทีนที่ยื่นเข้าไปในทะเลอันดามัน ตลอดทั้งปี พระเจดีย์จะจมอยู่ใต้น้ำ ยกเว้นแต่เพียงในช่วงฤดูที่ตรงกับงานฉลองพระเจดีย์ซึ่งจัดขึ้นในเดือนดะบ้องของทุกปี มีรายงานว่าในปี 2015 มีคนเดินทางมาร่วมเทศกาลนี้มากกว่า 5,000 คน
# มัสยิดแวคีล
มัสยิดแวคีล (- Masjed-e Vakil) เป็นมัสยิดในชีรอซ ประเทศอิหร่าน ตั้งอยู่ทางตะวันตกของปสานแวคีล มัสยิดสร้างขึ้นในระหว่างปี 1751 ถึง 1773 ในสมัยแซนด์ และได้รับการทำนุบำรุงใหญ่ในศตวรรษที่ 19 ในสมัยกาจาร์ ชื่อ Vakil แปลว่า อุปราช ซึ่งหมายถึงแครีม ข่าน ฟ้ก่อตั้งจักรวรรดิแซนด์ ซึ่งมีศูนย์กลางอยู่ที่ชีรอซนี้

มัสยิดมีขนาด 8,660 จารางเมตร มีเอย์วอนเพียงสองอัน ในขณะที่ที่อื่น ๆ มีสี่อัน อยู่ทางเหนือกับใต้ ประดับด้วยกระเบื้อง haft rangi แบบชีรอซ โถงละหมาดกลางคืน (Shabestan) มีขนาดพื้นที่ประมาณ 2,700 ตารางเมตร ประกอบด้วยเสาที่แกะจากหินก่ช้อยเดียว 48 เสา เป็นรูปเกลียว โดยมีหัวเสาเป็นอาคันตัส ส่วนของมินบัรแกะสลักมาจากหินอ่อนสีเชียว และมีบันได 14 ขั้น

ระเบียงภาพ
# มัสยิดเมอนารากูดุซ
มัสยิดเมอนารากูดุซ  เป็นมัสยิดในกูดุซ จังหวัดชวากลาง ประเทศอินโดนีเซีย มัสยิดสร้างขึ้นใน ค.ศ. 1549 ระหว่างที่ศาสนาอิสลามเริ่มแผยแผ่มาในชวา มัสยิดยังเป็นที่ไว้ศพของซูนันกูดุซ หนึ่งในเก้าสันตะมุสลิมแห่งชวา (ที่เรียกว่า วาลีซางา) และเป็นจุดจาริกแสวงบุญที่สำคัญSchoppert, P., Damais, S., Java Style, 1997, Didier Millet, Paris, p. 207, 

มัสยิดยังคงสิ่งปลูกสร้างเดิมจากยุคก่อนอิสลามไว้ ทั้งจันดีเบินตาร์หรือซุ้มประตูผ่าซีกและงานก่ออิฐแบบฮินดู-พุทธของมัชปาหิต ลักษณะที่โดดเด่นที่สุดของมัสยิดคือหออะษานที่ซึ่งเป็นที่ตั้งกลองหนังขนาดใหญ่ (เบอดุก) ที่ใช้เรียกละหมาด ปกติกลองนี้จะแขวนใต้ชายคาของมัสยิด แต่ในมัสยิดกูดุซ กลองนี้อยู่ในหอคอยที่มีโครงสร้างเหมือน กุลกุล ในโบสถ์พราหมณ์แบบบาหลี ไม่ปรากฏว่ามีมัสยิดอื่นอีกในชวาที่มีลักษณะของการตั้งกลองเรียกละหมาดในแบบเดียวกันนี้Miksic, John N. in Java - Periplus Adventure Guide. Periplus Editions 1997. pp. 246-247 

ซุ้มประตูทางเข้า จันดีเบินตาร์ และ โกรีอากุง เก่าแก่เป็นจองเดิมจากสมัยมัชปาหิต นอกจากนี้ยังประดับด้วยงานสลักนูนต่ำแบบมันตีงัน และประตูชั้นนอกที่เหมือนกันมากกับบาจังราตูที่โตรวูลัน นอกจากนี้ยังมีองค์ประกอบยุคก่อนอิสลามอื่น ๆ ในมัสยิดอีก เช่น หัวปล่อยน้ำรูป กาละ 8 หัว ตรงจุดอาบน้ำละหมาด

องค์ประกอบจากยุคก่อนอิสลามเสนอว่าหมู่อาคารนี้มีส่วนประกอบที่เป็นศาสนสถานบองฮินดู-ชวา มัสยิดถูกสร้างใหม่และต่อเติมหลายต่อหลายครั้ง ในแต่ละครั้งก็จะถอดเอาองค์ประกอบเดิมบางชิ้นออก ในปัจจุบันที่หลงเหลืออยู่คือซุ้มประตู กำแพง และที่ปัจจุบันเป็นหออะษาน ล้วนเป็นของเดิมจากสมัยมัชปาหิต เข้าใจกันว่าเดิมทีน่าจะมีหลังคาแบบหอคอยเมรุบนเสาขนาดใหญ่ แบบที่พบในจีเรอบนและเดอมัก หลังคายอดแหลมเป็นของซ่อมแซมใหม่ในคริสต์ทศวรรษ 1920 ใช้งานกระเบื้องเคลือบมาแทนหลังคาเดิม บนยอดของหลังคาปิดไว้ด้วย มัซตากา จารึกบนเมียะห์รอบเขียนว่ามัสยิดตั้งขึ้นโดยยะฟาร์โชดิก (Ja'far Shodiq) ในฮิจเราะห์ศักราช 956 (ค.ศ. 1549) เข้าใจว่าท่านคือซูนันกูดุซ หรือสันตะอิสลามทั้งเก้าแห่งชวา (วาลีซางา) ผู้ซึ่งร่างได้ถูกตั้งไว้ที่มัสยิดนี้
# ศาสนาอิสลามในเอเชีย
ศาสนาอิสลามในเอเชีย เริ่มต้นขึ้นในศตวรรษที่ 7 ช่วงชีวิตของมุฮัมมัด โดยจำนวนประชากรชาวมุสลิมทั้งหมดที่อยู่ในเอเชียมีประมาณ 1.3 พันล้านคน เมื่อ พ.ศ. 2563 เอเชียถือว่าประกอบไปด้วยจำนวนประชากรชาวมุสลิมที่ใหญ่ที่สุดในโลก และประมาณ 62% ของประชากรชาวมุสลิมจากทั่วโลกอาศัยอยู่ในเอเชีย โดยอาศัยอยู่ที่อินโดนีเซีย ปากีสถาน อินเดีย และบังคลาเทศ มากที่สุดในโลก เอเชียถือว่าเป็นบ้านของชาวมุสลิมที่ใหญ่ที่สุด โดยที่เอเชียตะวันตกเฉียงใต้ เอเชียกลาง เอเชียใต้ และเอเชียตะวันออกเฉียงใต้ เป็นภูมิภาคที่มีความสำคัญเป็นอย่างมาก และผู้นับถือศาสนาอิสลามจำนวนหนึ่งอาศัยอยู่ในเอเชีย โดยเฉพาะในเอเชียตะวันตกและเอเชียใต้ตั้งแต่เริ่มประวัติศาสตร์อิสลาม

 ประชากร 
 เอเชียกลาง 

250px|thumb|ซามาร์กันต์ อุซเบกิสถาน
+ประเทศประชากรทั้งหมดเปอร์เซ็นต์ประชากรชาวมุสลิม18,744,548 70.2%13,158,672	6,019,48090.6%MAPPING THE GLOBAL MUSLIM POPULATION . A Report on the Size and Distribution of the World’s Muslim Population. Pew Research Center. October 20095,194,8118,734,95198.0%8,560,2515,851,46696.1%5,459,41732,653,90096.5%31,511,013เอเชียกลาง72,004,34590.6%66,884,164

 เอเชียตะวันออก 
thumb|มัสยิดหฺวายเชิ่ง ในกว่างโจว จีน
+ประเทศประชากรทั้งหมดเปอร์เซ็นต์ประชากรชาวมุสลิม1,447,620,3501.8%30,000,0007,448,9004.1%305,404658,9001.5%10,000126,420,0000.19%230,00025,610,672 0.01%3,00051,635,2560.38%196,4543,231,2005.0%161,56023,577,4880.3%70,732เอเชียตะวันออก1,633,202,4163.13%30,977,150''

 เอเชียใต้ 

thumb|มัสยิดแบดชาฮิ ในลาฮอร์ ปากีสถาน
+ประเทศประชากรทั้งหมดเปอร์เซ็นต์ประชากรชาวมุสลิม31,575,01899.7%31,260,000165,000,00090.4%149,100,000727,1450.2%Pew Research Center's Religion & Public Life Project: Bhutan . Pew Research Center. 2010.7,0001,338,270,00015.6%213,000,000378,114100%378,11429,218,8674.4%1,285,630231,085,59096.5%200,400,00021,444,0009.7%2,080,068เอเชียใต้1,799,355,75532.43%601,939,417

 เอเชียตะวันออกเฉียงใต้ 

+ประเทศประชากรทั้งหมดเปอร์เซ็นต์ประชากรชาวมุสลิม460,34582.7%380,70516,204,4862%312,5401,291,3580.3%4,000266,500,000 86.7%231,070,0007,126,706	0.1%8,00032,730,00063.5%20,623,14055,123,8144.15%2,300,000112,018,293 11%12,322,0125,888,92615.6%918,67268,414,135	5.0%3,420,70696,160,1630.1%196,000เอเชียตะวันออกเฉียงใต้679,726,70040.8%277,346,378

 เอเชียตะวันตกเฉียงใต้ 
thumb|กะอ์บะฮ์ ข้างในมัสยิดอัลฮะรอม ในเมกกะ ซาอุดีอาระเบีย
thumb|มัสยิดอันนะบะวี ในอัลมะดีนะฮ์ ประเทศซาอุดีอาระเบีย
+ประเทศประชากรทั้งหมดเปอร์เซ็นต์ประชากรชาวมุสลิม2,975,0000.03%1,00010,027,87496.9% 9,727,0381,496,30081.2%1,214,995854,80025.4%217,1193,723,46410.7%463,06281,871,50099%81,052,78539,339,75398.0%38,552,9578,930,68017.7%1,580,73010,261,30094.0%9,645,6224,226,92085.0%3,592,8826,093,50954.0%3,200,0004,651,70699.0%4,605,188 4,816,50393.0%,4,479,3472,561,64377.5%1,985,27333,413,660100.0%33,413,66018,284,40787.0%15,907,43480,810,525 99.8%80,648,9039,582,34080.0%7,665,87228,915,28499.5%28,915,284เอเชียตะวันตกเฉียงใต้352,837,16879.45%326,869,151
# วฏักกุนนาถกเษตรัง
วิหารวฏักกุนนาถัง  หรือ วฏักกุนนาถกเษตรัง  เป็นโบสถ์พราหมณ์บูชาพระศิวะ ตั้งอยู่ในเมืองตฤศศูร รัฐเกรละ ประเทศอินเดีย ถือเป็นตัวอย่างคลาสสิกของสถาปัตยกรรมแบบเกรละ ภายในประดับด้วยจิตรกรรมฝาผนังแสดงเรื่องราวจาก มหาภารตะ ตัววิหารและงานจิตรกรรมภายในได้รับการคุ้มครองเป็นอนุสรณ์แห่งชาติของรัฐบาลอินเดียภายใต้กฎหมาย อัมมาสร์ ตำนานพื้นถิ่นเล่าว่าวิหารหลังแรกสร้างขึ้นโดยปรศุราม อวตารของพระวิษณุ ถนนสายที่ตัดล้อมรอบวิหารคือเตกกินนาฑู ปัจจุบันเป็นที่จัดเทศกาลตฤศศูรปุรัง

วิหารได้รับการเสนอชื่อขั้นต้นในรายชื่อเบื้องต้นของแหล่งมรดกโลกยูเนสโกในปี 2012 เชื่อว่าวิหารนี้เป็นวิหารพระศิวะแห่งแรกในวิหารพระศิวะทั้ง 108 ในเกรละโบราณที่สร้างขึ้นโดยพระปรศุราม

ตำนานว่าด้วยการสร้างวิหารมีปรากฏอยู่คร่าว ๆ ใน พรหมานันทปุราณะ และในเอกสารอื่นที่อ้างข้อมูลนี้ต่อ ในแต่ละหลักฐานอาจมีข้อมูลบางส่วนที่มีรายละเอียดแตกต่างกันไป แต่ใจความหลักตรงกันที่ว่าวิหารนี้สร้างขึ้นโดยปรศุราม หลังทรงต้องกำจัดกษัตริย์เป็นจำนวนยี่สิบเอ็ดวัฏจักร เพื่อชำระล้างบาปกรรมนี้ ท่านจึงให้ที่ดินทั้งหมดของกษัตริย์นี้แก่พราหมณ์ในฐานะทักษิณะ เพื่อให้ใช้เป็นที่ปฏิบัติบำเพ็ญเพียร (ตบะ)
# วินสตัน เชอร์ชิล (แควาเลียร์)
วินสตัน เชอร์ชิล (18 เมษายน 1620 - 26 มีนาคม 1688) เป็นนายทหาร นักประวัติศาสตร์ และนักการเมืองชาวอังกฤษ เขาเป็นบิดาของจอห์น เชอร์ชิล ดยุกแห่งมาร์ลบะระ และเป็นบรรพบุรุษสายตรงของวินสตัน เชอร์ชิล ซึ่งดำรงตำแหน่งนายกรัฐมนตรีอังกฤษในศตวรรษที่ 20 ในช่วงสงครามโลกครั้งที่สอง
# อะตอมส์ลาสต์ชอต
อะตอมส์ลาสต์ชอต  เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีบีเอสทีวี จัดจำหน่ายโดยดิสนีย์+ นำแสดงโดย เค็นโตะ ยามาซากิ แสดงเป็น นายูตะ อาซูมิ ผู้สร้างเกมชื่อดังแต่เลือกที่จะไม่เปิดเผยตัวตนของเขาต้องเข้ามาพัวพันกับบริษัทเกมหน้าใหม่ที่กำลังอยู่ระหว่างการต่อสู้กับบริษัทเกมรายใหญ่

 นักแสดง 
 ตัวละครหลัก 
 เค็นโตะ ยามาซากิ แสดงเป็น นายูตะ อาซูมิ
 โคเฮ มัตสึชิตะ แสดงเป็น ฮายาโตะ ซูโง
 ยูกิโนะ คิชิอิ แสดงเป็น อูมิ โทมินางะ
 โจ โอดางิริ แสดงเป็น อากิฮิโกะ โอกิสึ

 ตัวละครสมทบ 
 โมริโอะ คาซามะ แสดงเป็น ชิเงโอะ โทมินางะ
 เด็นเด็ง แสดงเป็น เค็งโงะ ยาเองาชิ
 มูงะ สึกาจิ แสดงเป็น เอจิ คางามิ
# ลามู ทรามวัยจากต่างดาว (ซีรีส์อนิเมะโทรทัศน์ พ.ศ. 2565)
ลามู ทรามวัยจากต่างดาว  เป็นซีรีส์อนิเมะโทรทัศน์ญี่ปุ่น ผลิตโดยสตูดิโอเดวิดโปรดักชัน อิงจากซีรีส์มังงะชื่อเดียวกันโดยรูมิโกะ ทากาฮาชิ เป็นอนิเมะดัดแปลงของมังงะชุดที่สอง ถัดจากอนิเมะดัดแปลงปี พ.ศ. 2524 โดยบริษัทคิตตีฟิมส์ซึ่งออกอากาศถึงปี พ.ศ. 2529 ซีรีส์อนิเมะเริ่มออกอากาศทางผังรายการโนอิตามินะของช่องฟูจิทีวีในวันที่ 14 ตุลาคม พ.ศ. 2565 และมีกำหนดจะออกอากาศทั้งหมด 46 ตอนตลอด 4 ไตรมาส

 การสร้างและการออกอากาศ 
ในวันที่ 1 มกราคม พ.ศ. 2565 มีการประกาศสร้างซีรีส์อนิเมะโทรทัศน์ชุดใหม่ และเริ่มออกอากาศทางผังรายการโนอิตามินะของช่องฟูจิทีวีในวันที่ 14 ตุลาคม พ.ศ. 2565 ซีรีส์อนิเมะผลิตโดยสตูดิโอเดวิดโปรดักชัน  กำกับโดยฮิเดยะ ทากาฮาชิและยาซูฮิโระ คิมูระ เขียนบทโดยยูโกะ คากิฮาระ ออกแบบตัวละครโดยนาโอยูกิ อาซาโนะ กำกับซีรีส์โดยทากาฮิโระ โคเม และแต่งดนตรีประกอบโดยมาซารุ โยโกยามะ ซีรีส์มีกำหนดจะออกอากาศทั้งหมด 46 ตอน ใน 4 ไตรมาส โดยอนิเมะของสองไตรมาสแรกมีกำหนดออกอากาศแล้ว ไตรมาสแรกจะมีทั้งหมด 12 ตอนhttps://www.hidive.com/tv/urusei-yatsura MAISONdes ร้องเพลงเปิดชื่อเพลงว่า  ร่วมกับ Minami และ SAKURAmoti เช่นเดียวกับเพลงปิดชื่อเพลงว่า  ที่ร้องร่วมกับ Kaf และ Tsumiki สำหรับไตรมาสที่ 2 (ตอนที่ 12-23) เพลงเปิดชื่อเพลงว่า "Aiwanamchū" (アイワナムチュー) ร้องโดย Asmi และ Surii และเพลงปิดชื่อเพลงว่า "Aitarinai" (アイTAリナイ) ร้องโดย Yama และ Nito ซีรีส์ซีซันที่สองจะออกอากาศในเดือนมกราคม 2024https://x.com/uy_allstars/status/1694001480402120890?s=46&t=glDu6oww6BCaIEGNJevYqA

 รายชื่อตอน 

 หมายเหตุ
# นิวจีนส์ (อีพี)
นิวจีนส์  เป็นอีพีเปิดตัวของ นิวจีนส์ เกิร์ลกรุปชาวเกาหลีใต้ เผยแพร่ในรูปแบบดิจิทัลเมื่อวันที่ 1 สิงหาคม 2022 และเมื่อวันที่ 8 สิงหาคม 2022 วางจำหน่ายโดย ADOR ซึ่งเป็นบริษัทในเครือของไฮบ์คอร์ปอเรชัน อีพีมีทั้งหมดสี่เพลงรวมถึงสามซิงเกิล "Attention"  "Hype Boy" และ "Cookie" ในทางดนตรีอัลบั้มนี้ควบคลุมแนวเพลงที่หลากหลายรวมถึง อาร์แอนด์บี มูมบาตัน อิเล็กโทรป็อป และ ฮิปฮอป

 เบื้องหลัง 
ในช่วงต้นปี 2019  ไฮบ์คอร์ปอเรชัน ได้ประกาศเตรียมเปิดตัวเกิร์ลกรุ๊ปวงใหม่ร่วมกับ ซอร์ซ ภายใต้การดูแลของ ซีบีโอ มิน ฮี-จิน ซึ่งเป็นที่รู้จักอย่างกว้างขวางจากผลงานของเธอในฐานะอดีตผู้กำกับภาพ ที่ เอสเอ็มเอนเตอร์เทนเมนต์ ต่อมาโปรเจ็กต์ถูกย้ายไปอยู่ที่ ADOR (All Doors One Room) ซึ่งเป็นค่ายเพลงที่เพิ่งก่อตั้งของ ไฮบ์คอร์ปอเรชัน ซึ่งมิน ฮี-จินได้รับแต่งตั้งเป็นซีอีโอหลังเกิดการระบาดทั่วของโควิด-19 รายงานของสื่อเปิดเผยว่ารายชื่อสมาชิกเสร็จสิ้นในเดือนมีนาคม ค.ศ. 2022 และมีการเปิดบัญชีโซเชียลมีเดียอย่างเป็นทางการสำหรับ ADOR

ตามรายงานของสื่อ คลิปแอนิเมชั่นตัวเลขสามคลิป "22"  "7" และ "22" ถูกโพสต์บนบัญชีโซเชียลมีเดียของ ADOR ซึ่งบอกเป็นนัยว่าเนื้อหาแรกของเกิร์ลกรุ๊ปวงใหม่จะปล่อยออกมาในวันที่ 22 กรกฎาคม เมื่อวันที่ 22 กรกฎาคม ทางวงได้ปล่อยมิวสิกวิดีโอสำหรับซิงเกิลเปิดตัวของพวกเธอ "Attention" ในรูปแบบเซอร์ไพรส์ โดยไม่มีการโปรโมตหรือรายละเอียดเกี่ยวกับตัวตนของสมาชิกก่อนหน้า วิดีโอที่ถ่ายทำในสเปนมีผู้ชมมากกว่า 1.3 ล้านครั้งในเวลาน้อยกว่า 24 ชั่วโมง และตามมาอย่างรวดเร็วด้วยการประกาศเปิดตัว อีพีของพวกเธอ ซึ่งได้รับการเปิดเผยว่ามีทั้งหมดสี่เพลง โดยสองเพลงจะออกเป็นซิงเกิลเพิ่มเติม และเปิดพรีออเดอร์สำหรับอีพีในวันที่ 25 กรกฎาคม เมื่อวันที่ 23 กรกฎาคม นิวจีนส์ ได้ปล่อยซิงเกิลที่สองของพวกเธอ "Hype Boy" โดยมีคลิปความยาว 50 วินาทีที่เปิดเผยสมาชิก รวมถึงมิวสิกวิดีโอเพิ่มเติมอีก 4 รายการสำหรับสมาชิกแต่ละคนออกในวันเดียวกัน หลังจากผ่านไปสองวัน มิวสิกวิดีโอสำหรับ B-side "Hurt" ก็ถูกปล่อยออกมา เมื่อวันที่ 1 สิงหาคม ทางวงได้ปล่อยมิวสิกวิดีโอสุดท้ายซิงเกิลนำที่สาม "Cookie" หลังจากปล่อยอัลบั้มดิจิทัลในวันเดียวกันและวางจำหน่ายจริงในวันที่ 8 สิงหาคม

 รายชื่อเพลง 

ชาร์ต

ชาร์ตประจำสัปดาห์
+ ประสิทธิภาพชาร์ตประจำสัปดาห์สำหรับนิวจีนส์ ชาร์ต (2022–2023) ตำแหน่งสูงสุด Croatia International Albums (HDU) 7 Japanese Combined Albums (Oricon) 10 Japanese Hot Albums (Billboard Japan) 22 South Korean Albums (Circle) 1 US World Albums (Billboard) 6

ชาร์ตประจำเดือน
+ ประสิทธิภาพชาร์ตประจำเดือนสำหรับนิวจีนส์ ชาร์ต (2022) ตำแหน่งสูงสุด Japanese Albums (Oricon) 35 South Korean Albums (Circle) 4

ชาร์ตสิ้นปี
+ ประสิทธิภาพชาร์ตสิ้นปีสำหรับ นิวจีนส์ ชาร์ต (2022) ตำแหน่ง South Korean Albums (Circle) 34 South Korean Albums (Circle)Weverse Album 60

 ยอดขายและการรับรอง 

 การออกจำหน่าย 
+ประวิติการวางจำหน่ายสำหรับ นิวจีนส์ภูมิภาควันที่รูปแบบสังกัดต่าง ๆ1 สิงหาคม 20228 สิงหาคม 2022ซีดี 23 มีนาคม 2023
# ร้านกาแฟอิรานี
ร้านกาแฟอิรานี  เป็นร้านกาแฟแบบอิหร่านในอนุทวีปอินเดีย เดิมทีเป็นกิจการของชาวอิรานีโซโรอัสเตอร์ที่อพยพมายังบริติชอินเดียในศตวรรษที่ 19 เพื่อหลีกหนีการเบียดเบียนศาสนาจากจักรวรรดิซาฟาวิด และเพื่อออกมาหาโอกาสทางธุรกิจที่ดีกว่า เมืองใหญ่อย่างมุมไบ, ปูเณ และ ไฮเดอราบาด มีจำนวนร้านกาแฟอิรานีจำนวนมาก โดยมีสินค้ายอดนิยมคือ อิรานีจาย (Irani chai) หรือชาอิหร่าน ข้อมูลจากคริสต์ทศวรรษ 1950 ระบุว่ามีร้านกาแฟอิรานีจำนวน 350 แห่ง ในขณะที่ในปัจจุบันเหลือจำนวนเพียง 25 แห่งเท่านั้น เมืองใหญ่ที่ในอดีตมีร้านกาแฟอิรานีจำนวนมากคือการาจี ที่ปัจจุบันอยู่ในประเทศปากีสถาน

ในบทความบน Hindu Business Line ของสาริกา เมห์ตา (Sarika Mehta) เขียนถึงร้านกาแฟอิรานีในมุมไบว่ามีลักษณะคลาสสิกคือ "ความเป็นอาณานิคมจาง ๆ" (subtle colonial touch) ด้วยเพดานสูง เก้าอี้โค้งสีดำ โต๊ะไม้ที่ท็อปเป็นหินอ่อน และโหลแก้วใส่ของที่ขาย นอกจากนี้ "ผนังเป็นกระจกขนาดใหญ่เพื่อให้เกิดความรู้สึกกว้างขวาง ลูกค้าที่เดินเข้ามาในร้านจะเจอกับกลิ่นอบขนมปัง" และมี "ความเร็วในการบริการรวดเร็วอย่างไม่สะดุด"

ของกินที่จำหน่ายในร้านกาแฟอิรานี เช่น บุนมัสกา (bun maska; ขนมปังและเนย) หรือ บรุนมัสกา (brun-maska; ครัวซองเนยแบบแข็ง) บิสกิตทั้งคาวและหวาน  และ ปานิกัมจาย (paani kam chai; "ชาน้ำน้อย" ซึ่งหมายถึงชาอิหร่านแบบเข้มข้น) หรือ คารีจาย (khari chai; ชาอย่างเข้ม), ซาโมซ่าเนื้อแกะ และ คีมาปาว (kheema pav; เนื้อสับเสิร์ฟในโรลขนมปัง), อากูรี (ไข่คนใส่ผัก), ปูเลาเบอร์รี, พัฟฟ์ผัก, ธานซัก กับ บิรยานี, คัสตาร์ดครีมเชอร์รี, บิสกิตเนยแข็ง, แยม และเครื่องดื่มอื่น ๆ